text: Mand blev truet med kniv og derefter røvet
  28 december 2012 kl. 09.16
  En 41-årig mand blev igår aftes udsat for røveri på åben gade i Horsens.
  Manden kom gående på en gade i den indre by i Horsens i aftes.
  Her blev han antastet af to mænd, der ville have penge, skriver Horsens Folkeblad.
  Efter røveriet løb gerningsmændene fra stedet, men på baggrund af det signalement, som den 41-årige kunne give politiet, blev de kort efter anholdt tæt på gerningsstedet.
  De anholdte er begge kendt af politiet i forvejen.
  Det drejer sig om en 36-årig mand fra Horsens og en 34-årig mand fra Herning.
  De var ifølge politiet begge påvirkede af både spiritus og stoffer.
  